[ca] En aquest treball s'ha dut a terme un estudi toxicològic d'una soca de Gambierdiscus excentricus, motivat pel risc que suposa per a la població la ingesta de peix contaminat amb ciguatoxines (CTXs), un tipus de toxines produïdes per dinoflagel·lats com els Gambierdiscus i que, en ser ingerides pels humans, poden arribar a causar greus problemes de salut. Per dur a terme el projecte, es va realitzar un estudi de creixement d'una soca de G. excentricus procedent de les Illes Canàries, i assajos cel·lulars amb cèl·lules de neuroblastoma, Neuro-2a, per quantificar la seva toxicitat. Aquests assajos poden veure's afectats per un altre tipus de toxines que també produeixen els Gambierdiscus. Aquestes són les maitotoxines (MTXs), és per això que també se'n va analitzar la seva presència. Aquests procediments es van dur a terme al centre de recerca IRTA (Institut de Recerca i Tecnologia Agroalimentària) de Sant Carles de la Ràpita. Els resultats van mostrar una corba de creixement típica dels Gambierdiscus, amb un creixement constant poc diferenciat; així i tot, mitjançant una anàlisi de punts de canvi es va determinar que es diferenciaven dues de les fases de creixement. La toxicitat de la soca va assolir un rang d'entre 1,93 i 9,32 pg eq. CTX1B/cèl·lula, sent el valor més baix obtingut a la primera setmana de cultiu i el més elevat el de l'última setmana. A més de recollir un cultiu per setmana, es van fer tres rèpliques en les mateixes condicions de llum i temperatura, de les quals es va estudiar el creixement. Les tres van ser recollides a la setmana 5, i la rèplica amb una menor taxa de creixement en aquest moment va ser la que va produir més quantitat de toxines. Es va poder afirmar que en la majoria de les setmanes de creixement es trobava presència de MTX encara que no en totes. Aquesta alta toxicitat i l'expansió dels Gambierdiscus mostren la importància de continuar investigant en aquest camp.

[en] In this work, a toxicological study of a strain of Gambierdiscus excentricus has been conducted, motivated by the risk for the population due to the consumption of fish contaminated with ciguatoxins (CTX's), a type of toxin produced by dinoflagellates such as Gambierdiscus. When ingested by humans, these toxins can lead to serious health problems. To carry out the project, a growth study of a G. excentricus strain from the Canary Islands was conducted, along with cellular assays using Neuro-2a neuroblastoma cells to quantify its toxicity. These assays could be influenced by another type of toxin also produced by Gambierdiscus, known as maitotoxins (MTX's), which is why their presence was also analyzed. These procedures were carried out at the research center IRTA (Institut de Recerca i Tecnologia Agroalimentària) in Sant Carles de la Ràpita. The results showed a typical growth curve of Gambierdiscus, with an undifferentiated constant growth. However, through a change-point analysis, it was determined that two growth phases could be differentiated. The toxicity of the strain ranged from 1.93 to 9.32 pg eq. CTX1B/cell, with the lowest value obtained for the first week of cultivation and the highest for the last week. In addition, three replicas were also cultivated, and their growth was studied at the same light and temperature conditions. In the fifth week, the replica with the lowest growth rate at that time produced the highest amount of toxins. It was observed that in most of the weeks of growth, there was the presence of MTX, although not in all. This high toxicity and the spread of Gambierdiscus highlight the importance of further research in this field, both in quantifying toxicity and in other areas such as ciguatera management or its treatment.